Page:Railway rhymer.pdf/3

 Gin the drouthy meet the couthy,
 * O' the causey's crap,

Need the drouthy gar the couthy
 * Gang an' hae a drap!

Oh, Friendship's low will never glow
 * Where stoups an' glasses shine;

Gin Bacchus' bowl maun warm the soul,
 * There's little heat to tine!

Dinna leave your little bodies
 * I' the smoky toun;

Lead them thro' the flow'ry roadies,
 * Where the burnies croon;

Or lat them play on gow'ny brae,
 * Nor gloom their sunny joy;

But blythely sing their jingo-ring,
 * Nor blush to be a boy!

Or lat them rove thro' leafy grove,
 * An' hear the cushie coo;

Or playin' lave in sparkling wave,
 * An' dip like snowy mew;

Then shallies fair, an' steenies rare,
 * They'll pick for hamel ploys;

But, ah, the shame, should they bring hame
 * A father's drunken noise!

Poor Mary-Ann wi' sic a man,
 * The yoke is hard to draw:

An' sad you mane, he drank his lane,
 * Fat was to sair ye a';

But be nae nice, an' scorn advice
 * Tho' gien afore you ask—

When whirl'd again in Pleasure-train,
 * Wi' water fill the flask!